**ARI MSc 2018-as tantervéhez kapcsolódó záróvizsga rendje**

1. A hallgató csak a szakjának megfelelő témakörből írhatja a diplomamunkáját.
2. A hallgató a képzése 3. félévének elején (őszi félév esetén szeptember 30-ig, tavaszi félév esetén február 28-ig) a leendő témavezetőjével (továbbiakban témavezető) való megbeszélés után leadja a következőket:
	* a diplomamunka témakörének leírása,
	* a diplomamunka témaköréhez kapcsolódó 3 tárgy megnevezése, melyek a hallgató specializációján kötelező vagy kötelezően választható tárgyak. Ezen tárgyakat a hallgató a belső témavezetőjével egyeztette, közülük legalább egy kötelező tárgy a specializáción.

A témakör leírást elektronikus kérvénnyel kezeljük (Diplomamunka témakör leírás), a hozzárendelt döntő, véleményező (a specializáció felelőse) fogadja el a Neptunban. A hallgatónak a témakör leírására és a hozzá kapcsolódó tárgyak módosítására legkésőbb a témabejelentő leadási határidejéig van lehetősége elektronikus kérvény formájában.

1. A diplomamunka témájának megbeszélésekor a hallgató a Tanulmányi Hivatal honlapjáról letöltött Konzultációs adatlappal jelenik meg a témavezetőnél. A téma megbeszélése után a témavezető az adatlap kitöltésével és aláírásával igazolja az első mérföldkő teljesítését.
2. A diplomamunka témájának rövid leírását -, melyet a hallgató előzőleg a témavezetőjével egyeztetett - a HKR-ben megadott határidőig (őszi félév esetén december 1-ig, tavaszi félév esetén június 1-ig) elektronikus kérvény formájában (Thesis topic description) a Neptunban leadja, melynek melléklete
	* a dolgozat felépítése,
	* az elvégzendő munka ütemterve.

A kérvény tartalmát a hozzárendelt belső témavezető oktató véleményezi, a tanszékvezető jóváhagyja. A témabejelentőt a dolgozatba be kell beköttetni. A témabejelentő módosítására a témavezetővel történő egyeztetés után (júniusi záróvizsga esetén február 1-ig, januári záróvizsga esetén augusztus 31-ig) elektronikus kérvény formájában van lehetősége a hallgatónak.

1. A záróvizsgán a diploma védése mellett a bizottság a diplomamunka témakörének bejelentésekor megadott tárgyakból, a dolgozathoz kapcsolódóan kérdezhet. A vizsga előtt a Tanulmányi Hivatal a záróvizsga jegyzőkönyvhöz csatolja a témakör leírásban megjelölt 3 tárgyat.
2. Az OTDK-ra küldött dolgozat esetén a hallgató a védésen a diplomamunkáját bemutatja, a bizottság a témakörének bejelentésekor megadott tárgyakból a dolgozathoz kapcsolódóan kérdezhet.
3. A záróvizsga eredménye a diplomamunkára és a védésre kapott érdemjegyek átlagának megfelelő kerekített érdemjegy..
4. A diploma eredménye képzés során teljesített tárgyak kreditekkel súlyozott átlagának és a záróvizsga eredményének átlaga.